Návrh ROZHODNUTIE RADY, ktorým sa stanovuje pozícia, ktorá sa má zaujať v mene Európskej únie v rámci Medzinárodnej rady pre obilniny v súvislosti s predĺžením platnosti Dohovoru o obchodovaní s obilninami z roku 1995 /* COM/2015/052 final - 2015/0031 (NLE) */





DÔVODOVÁ SPRÁVA 1. Spoločenstvo uzatvorilo rozhodnutím Rady 96/88/ES[1] Dohovor o obchodovaní s obilninami z roku 1995 (ďalej len „dohovor“) s platnosťou do 30. júna 1998, ktorého platnosť sa odvtedy pravidelne predlžovala. Platnosť dohovoru sa naposledy predĺžila rozhodnutím Medzinárodnej rady pre obilniny v júni 2013, a to do 30. júna 2015. 2. Ďalšie predĺženie platnosti dohovoru najviac o dva roky je v záujme Únie. 3. Dôsledkom predĺženia platnosti dohovoru je predĺženie obdobia hradenia príspevkov EÚ do administratívneho rozpočtu Medzinárodnej rady pre obilniny, pokiaľ ide o Dohovor o obchodovaní s obilninami z roku 1995, ako aj o Dohovor o potravinovej pomoci z roku 1999. Tento príspevok sa v rozpočte EÚ vykazuje pod položkou 05 06 01 (Medzinárodné dohody v oblasti poľnohospodárstva). 4. Cieľom tohto návrhu je dosiahnuť, aby Rada poverila Komisiu hlasovať v mene Únie v rámci Medzinárodnej rady pre obilniny za predĺženie platnosti Dohovoru o obchodovaní s obilninami, a to do 30. júna 2017. 2015/0031 (NLE) Návrh ROZHODNUTIE RADY, ktorým sa stanovuje pozícia, ktorá sa má zaujať v mene Európskej únie v rámci Medzinárodnej rady pre obilniny v súvislosti s predĺžením platnosti Dohovoru o obchodovaní s obilninami z roku 1995 RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 207 v spojení s článkom 218 ods. 9, so zreteľom na návrh Európskej komisie, keďže: (1) Rozhodnutím Rady 96/88/ES[2] sa uzatvoril Dohovor o obchodovaní s obilninami z roku 1995 a jeho platnosť sa pravidelne predlžovala o ďalšie dva roky. Platnosť uvedeného dohovoru sa naposledy predĺžila rozhodnutím Medzinárodnej rady pre obilniny v júni 2013, a to do 30. júna 2015. Ďalšie predĺženie je v záujme Únie. Komisia, ktorá v Medzinárodnej rade pre obilniny zastupuje Úniu, by sa preto mala poveriť hlasovaním za takéto predĺženie, PRIJALA TOTO ROZHODNUTIE: Článok 1 Pozícia, ktorá sa má zaujať v mene Únie v rámci Medzinárodnej rady pre obilniny, spočíva v hlasovaní za predĺženie platnosti Dohovoru o obchodovaní s obilninami z roku 1995 najviac o dva roky. Komisia sa týmto poveruje vyjadriť túto pozíciu v rámci Medzinárodnej rady pre obilniny. Článok 2 Toto rozhodnutie nadobúda účinnosť dňom jeho prijatia. V Bruseli Za Radu predseda LEGISLATÍVNY FINANČNÝ VÝKAZ FINANČNÝ VÝKAZ || FinSt/14/ MK/aj/4692291 6.221.2015.1 || DÁTUM: 17. 12. 2014 1. || ROZPOČTOVÝ RIADOK: Kapitola 05 06 MEDZINÁRODNÉ ASPEKTY OBLASTI POLITIKY POĽNOHOSPODÁRSTVA A ROZVOJA VIDIEKA 05 06 01 Medzinárodné dohody v oblasti poľnohospodárstva || ROZPOČTOVÉ PROSTRIEDKY: Návrh rozpočtu na rok 2015: 4 675 000 EUR 2. || NÁZOV: Návrh rozhodnutia Rady, ktorým sa stanovuje pozícia, ktorú má Európska únia zaujať v rámci Medzinárodnej rady pre obilniny v súvislosti s predĺžením platnosti Dohovoru o obchodovaní s obilninami z roku 1995 3. || PRÁVNY ZÁKLAD: Článok 207 v spojení s článkom 218 ods. 9 Zmluvy o fungovaní Európskej únie. 4. || CIELE: Predĺženie platnosti existujúceho Dohovoru o obchodovaní s obilninami o ďalšie dva roky (od 1. 7. 2015 do 30. 6. 2017) 5. || FINANČNÉ DÔSLEDKY || 12-MESAČNÉ OBDOBIE (v EUR) || BEŽNÝ ROZPOČTOVÝ ROK 2014 (v EUR) || NASLEDUJÚCI ROZPOČTOVÝ ROK 2015 (v EUR) 5.0 || VÝDAVKY - Z ROZPOČTU EÚ (NÁHRADY/INTERVENCIE) - VÝDAVKY NÁRODNÝCH ORGÁNOV - INÉ || || 356 601 || 405 000 5.1 || PRÍJMY - VLASTNÉ ZDROJE EÚ (POPLATKY/CLÁ) - NÁRODNÉ || || || || || 2016 || 2017 || || 5.0.1 || ODHADOVANÉ VÝDAVKY || 443 000 || 470 000 || || 5.1.1 || ODHADOVANÉ PRÍJMY || || || || 5.2 || SPÔSOB VÝPOČTU: Na základe prognóz pre odhadovaný počet hlasov EÚ (ktorý je každoročne odlišný), pre odhadovanú sumu, ktorá sa má vyplatiť za každý hlas v GBP. 6.0 || MOŽNO PROJEKT FINANCOVAŤ Z ROZPOČTOVÝCH PROSTRIEDKOV ZAČLENENÝCH DO PRÍSLUŠNEJ KAPITOLY BEŽNÉHO ROZPOČTU? || ÁNO NIE 6.1 || MOŽNO PROJEKT FINANCOVAŤ PRESUNOM MEDZI JEDNOTLIVÝMI KAPITOLAMI BEŽNÉHO ROZPOČTU? || ÁNO NIE 6.2 || BUDE POTREBNÝ DOPLŇUJÚCI ROZPOČET? || ÁNO NIE 6.3 || BUDE POTREBNÉ ZAČLENIŤ ROZPOČTOVÉ PROSTRIEDKY DO BUDÚCICH ROZPOČTOV? || ÁNO NIE POZNÁMKY: Suma, ktorá sa má skutočne vyplatiť, sa môže líšiť v závislosti od konečného počtu hlasov, ktoré sa pripíšu EÚ, od sumy, ktorá sa má vyplatiť za každý hlas v GBP a od výmenného kurzu EUR/GBP. [1] Ú. v. ES L 21, 27.1.1996, s. 47. [2] Ú. v. ES L 21, 27.1.1996, s. 47.